CELEX: 32008R0977
Language: sk
Date: 2008-10-03 00:00:00
Title: Nariadenie Komisie (ES) č. 977/2008 z  3. októbra 2008 o zatriedení určitého tovaru do integrovaného sadzobníka TARIC

7.10.2008   
            
            
               SK
            
            
               Úradný vestník Európskej únie
            
            
               L 266/8
            
         
      NARIADENIE KOMISIE (ES) č. 977/2008
   z 3. októbra 2008
   o zatriedení určitého tovaru do integrovaného sadzobníka TARIC
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie integrovaného sadzobníka TARIC uvedeného v článku 2 nariadenia (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá interpretácie kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo k nej pridáva akékoľvek ďalšie delenie a ktorá je ustanovená v osobitných ustanoveniach Spoločenstva na účely uplatňovania colných a iných opatrení vzťahujúcich sa na obchod s tovarom.
            
         
               (3)
            
            
               V súlade s týmito všeobecnými pravidlami by sa tovar opísaný v stĺpci 1 tabuľky uvedenej v prílohe mal zatriediť pod kódy TARIC uvedené v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru do integrovaného sadzobníka TARIC vydané colnými orgánmi členských štátov, ktoré nie sú v súlade s týmto nariadením, držiteľ mohol naďalej odvolávať počas troch mesiacov podľa ustanovení článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa v integrovanom sadzobníku TARIC zatrieďuje pod kód TARIC uvedený v stĺpci 2 tejto tabuľky.
   Článok 2
   Na záväznú informáciu o nomenklatúrnom zatriedení tovaru vydanú colnými orgánmi členských štátov, ktorá nie je v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. októbra 2008
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (kód TARIC)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Film z poly(etylén tereftalátu) (PET) s maximálnou hrúbkou 0,35 mm, s metalizovaným povrchom, nedovážaný z Brazílie alebo Izraela.
                           
                        
               
                  3920621994
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 10 ku kapitole 39 KN a znením kódov KN 3920, 3920 62 a 3920 62 19 a kódu TARIC 3920621994.
                  Metalizácia povrchu sa považuje za povrchovú úpravu, ktorej cieľom nie je spevniť fóliu. Tovar sa preto zatrieďuje do položky 3920 (pozri vysvetlivky harmonizovaného systému k položke 3920 – štvrtý odsek).
                  Film nemá vlastnosti tovaru zatriedeného do podpoložiek 3920621100 až 3920621988.
                  Film sa zatrieďuje do podpoložky 3920621994, pretože znenie „film z poly(etylén tereftalátu) (PET)“ podpoložky 3920621994 sa vzťahuje na PET film s hrúbkou maximálne 0,35 mm, ktorý sa nemôže zatriediť do kódov TARIC 3920621100 až 3920621988.
               
            
                  
                              2.
                           
                           
                              Film z poly(etylén tereftalátu) (PET) s hrúbkou väčšou ako 0,35 mm, s metalizovaným povrchom, nedovážaný z Brazílie alebo Izraela.
                           
                        
               
                  3920629094
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 10 ku kapitole 39 KN a znením kódov KN 3920, 3920 62 a 3920 62 90 a kódu TARIC 3920629094.
                  Metalizácia povrchu sa považuje za povrchovú úpravu, ktorej cieľom nie je spevniť fóliu. Tovar sa preto zatrieďuje do položky 3920 (pozri vysvetlivky harmonizovaného systému k položke 3920 – štvrtý odsek).
                  Film nemá vlastnosti tovaru zatriedeného do podpoložiek 3920629020 až 3920629040.
                  Film sa zatrieďuje do podpoložky 3920629094, pretože znenie „film z polyetylén tereftalátu (PET)“ podpoložky 3920629094 sa vzťahuje na PET film s hrúbkou väčšou ako 0,35 mm, ktorý sa nemôže zatriediť do kódov TARIC 3920629020 až 3920629040.